open-index/open-wikipedia-markdown huggingface dataset:
Prokain penicilin

**Prokain benzilpenicilin** (generički naziv), poznat i kao **prokain penicilin**, jeste antibiotik korišten za tretmane brojnih bakterijskih infekcija.

On je jedan od oblika penicilina, u vidu kombinacije benzilpenicilina i lokalnog anestetičkog sredstva prokaina. Apliciran u formi duboke unutarmišićne (intramuskularne) injekcije, polahko se apsorbira u krvotok i hidrolizira do benzilpenicilina. Zbog toga se koristi kada je neophodna primjena dugotrajne niske koncentracije benzilpenicilina. Ova kombinacija korisna u svrhu smanjenja bola i neugodnosti povezanih sa velikim intramuskularnim injekcijama penicilina. Vrlo često se koristi u veterinarskoj praksi. Nalazi se i na spisku esencijalnih lijekova Svjetske zdravstvene organizacije, koji sadrži neke od najvažnijih lijekova potrebnih za osnove zdravstvenog sistema.

## Upotreba 
Specifične indikacije prokain penicilina uključuju:
*sifilis
**U SAD, *bicilin C-R* (suspenzija za injekcije od 4 ml koja sadrži 1,2 miliona jedinica benzatin penicilina i 1,2 miliona jedinica prokain penicilina) nije preporučena za tretman sifilisa, jer sadrži samo polovinu preporučene doze benzatin penicilina. Napravljene su farmaceutske greške zbog zabune između *bicilina L-A* i *bicilina C-R*. Kao posljedica, načinjene su promjene u pakovanju proizvoda, koje se ogledaju u naznačenom upozorenju "nije za liječenje sifilisa" crvenim tekstom na kutijama bicilina CR i injekciji bilina CR 900/300.
*infekcije disajnih organa kada je liječenje oralnim lijekovima nepoželjno ili nemoguće
*zajedno sa lijekovima kao što su eritromicin i Pen V, bicilin C-R se koristi u liječenju streptokoknog faringitisa, koristeći se u vidu jedne intramuskularne injekcije
*celulitis i erizipel
*prokain penicilin se koristi i kao dodatak kod liječenja antraksa.

## Reference 
Kategorija:Antibiotici
Nogometni savez Italije

**Nogometni savez Italije** (italijanski: *Federazione Italiana Giuoco Calcio;* **F.I.G.C.**) najviše je nogometno tijelo u Italiji. Sjedište mu je u glavnom gradu Rimu, a tehnički odjel se nalazi u Firenci.

Nogometni savez Italije osnovan je 1898. u vrijeme velike ekspanzije nogometa kao igre u Italiji, koja je došla iz Engleske. Prvobitni naziv bio je Federacija italijanskog fudbala (italijanski: *Federazione Italiana Football (FIF)*) jer su tada sva pravila i termini bili preuzeti od Engleske nogometne asocijacije (FA). Član FIFA-e je od 1905. a UEFA-e od 1954. godine. Nogometni savez Italije organizira takmičenja:
* Serie A (*Prva nogometna liga Italije*),
* Serie B (*Druga nogometna liga Italije*),
* Lega Pro (*Treća nogometna liga Italije*),
* Serie D (*Četvrta nogometna liga Italije*),
* Eccellenza (*Peta nogometna liga Italije*),
* Italijanski nogometni kup (Italijanski: *Coppa Italia*)
* Supercoppa Italiana (*Nogometni superkup*)
* Futsal,
* Takmičenje u ženskom nogometu.
Pod kontrolom nogometnog saveza Italije su i nacionalne reprezentacije: muška, ženska te ostale reprezentacije u omladinskim kategorijama U21, U19, U18, U17.

## Reference 
## Vanjski linkovi 
* *Zvanična stranica nogometnog saveza Italije*
* *Italija na zvaničnoj stranici FIFA-e* 
* *Italija na zvaničnoj stranici UEFA-e*
* *Zvanična stranica Serie A*
* Football Italiano (na engleskom jeziku)

Kategorija:Nogomet u Italiji
Kategorija:Osnivanja u 1898.
Benzilpenicilin

**Benzil penicilin** je prvi penicillinski derivat, poznat pod nazivom Kristacillin ili Penicillin G. On je prirodni penicillin i lijek je izbora za liječenje infektivnih/ zaraznih bolesti izazvanih streptococcusom, pneumococcusom, gonococcusom, meningococcusom, kao i za neke bolesti, kao što su: Gasna/ Enfyzematozna gangrena, tetanus, dyphteria, i sl.
Slabo se resorbuje iz probavnog/ digestivnog trakta, jer ga razlaže želučana/ želudačna kiselina, i zato se primjenjuje parenteralno (I.M. - intramuskularno; I.V. - intravenozno).

Poslije I.M. injekcije penicillin G se resorbuje dostižući u krvi visok nivo koncentracije za 15 do 30 minuta. Ima kratak poluživot eliminacije i terapijska koncentracija u krvi ne održava se duže od 3 do 4 sata. Da bi se održao taj terapijski nivo, penicillin G se mora ubrizgavati svaka 3 do 4 sata, što je neprijatno i za pacijenta, i za osoblje.

## Reference 
Kategorija:Antibiotici
Diego Maradona

**Diego Armando Maradona** (30. oktobar 1960 – 25. novembar 2020) bio je argentinski nogometaš i reprezentativac. Rođen je u Lanusu, u blizini Buenos Airesa. Po većini mišljenja, jedan je od najboljih igrača svih vremena. Igrao je za velike španske i italijanske klubove.

Kao reprezentativac svoje zemlje ostao je naročito upamćen po nastupima na Svjetskom prvenstvu 1986. Tada je kao kapiten odveo ekipu do finala i pobjede u finalu nad Zapadnom Njemačkom, te odnio nagradu *Zlatna lopta* za najboljeg igrača turnira. U meču protiv Engleske, sa dva izuzetna pogotka ušao je u historiju nogometa. Prvi je bio dokaz njegovog igračkog umijeća kada je u trci od 60 metara predriblao sve protivničke igrače i postigao gol koji se smatra jednim od najboljih svih vremena. Drugi gol je postigao famoznom *Božijom rukom*, kojim je donio pobjedu 2-1.

Maradonu prati glas jedne od najkontroverznijih sportskih ličnosti. 1991. suspendiran je na 15 mjeseci zbog pada na doping-testu, i to na kokain, dok je na Svjetskom prvenstvu 1994. u SAD-u poslan kući zbog upotrebe efedrina. Nakon odlaska u igračku penziju (1997) imao je dosta zdravstvenih problema zbog viška kilograma i upotrebe droga. 2005. operisao je želudac radi smanjenja tjelesne težine i završio program odvikavanja od droge. Česti ispadi doveli su ga u sukob sa novinarima i sportskim radnicima. Njegov najpoznatiji slučaj ovog tipa bio je u vezi sa Brazilcem Peléom, a u to spadaju medijska prozivanja i prepucavanja o tome ko je bolji igrač. U periodu od novembra 2008. do jula 2010. bio je selektor reprezentacije Argentine.

Preminuo je 25. novembra 2020. godine od posljedica srčanog udara.

## Uspjesi
**Boca Juniors**
*Prva liga Argentine: 1981.

**Barcelona**
*Kup kralja: 1982–83
*Španski liga-kup: 1983.
*Španski superkup: 1983.

**Napoli**
*Serie A: 1986–87, 1989–90
*Italijanski kup: 1986–87
*Kup UEFA: 1988–89
*Italijanski superkup: 1990.

**Argentina**
*Svjetsko prvenstvo u nogometu: 1986.

## Reference
## Vanjski linkovi
*Diego Maradona oficijelna stranica
*Diego Maradona - Međunarodni nastupi

Kategorija:Rođeni 1960.
Kategorija:Umrli 2020.
Kategorija:Biografije, Lanús
Kategorija:Argentinski nogometaši
Kategorija:Nogometaši Argentinos Juniorsa
Kategorija:Nogometaši Boca Juniorsa
Kategorija:Nogometaši Barcelone
Kategorija:Nogometaši Napolija
Kategorija:Nogometaši Seville
Kategorija:Nogometaši Newell's Old Boysa
Kategorija:Igrači na Svjetskom prvenstvu u nogometu 1982.
Kategorija:Igrači na Svjetskom prvenstvu u nogometu 1986.
Kategorija:Igrači na Svjetskom prvenstvu u nogometu 1990.
Kategorija:Igrači na Svjetskom prvenstvu u nogometu 1994.
Kategorija:Igrači na Copa Américi 1979.
Kategorija:Igrači na Copa Américi 1987.
Kategorija:Igrači na Copa Américi 1989.
Kategorija:Argentinski nogometni treneri
Kategorija:Selektori nogometne reprezentacije Argentine
Torino FC

**Torino Football Club** je profesionalni italijanski nogometni klub iz Torina, regija Pijemont. Takmiči se u Serie A, prvom rangu italijanskog nogometa.

## Historija 
Osnovan je 3.decembra 1906. godine. Većinu historije je proveo u najvišem italijanskom rangu profesionalnog nogometa. Klub je sedam puta osvojio prvu ligu, prvi put u sezoni 1927/28, a posljednji put sezone 1975/76, dok su pet puta podigli trofej Kupa Italije. Najveći uspjeh na međunarodnoj sceni je nastup u finalu Kupa UEFA 1992. godine.

Historijski gledano, Torino je peti najuspješniji tim u Italiji po broju osvojenih scudetta. Tim je u periodu do 1970. godine bio poznat kao *Associazione Calcio Torino* a od 1970. do 2005. godine kao *Torino Calcio*.

## Uspjesi 
***Serie A:**
****Datoteka:Cup Winner.png (7):** 1927/28, 1942/43, 1945/46, 1946/47, 1947/48, 1948/49, 1975/76.
***Serie B:**
****Datoteka:Cup Winner.png (3):** 1959/60, 1989/90, 2000/01.
***Kup Italije:**
****Datoteka:Cup Winner.png (5):** 1935/36, 1942/43, 1967/68, 1970/71, 1992/93.
***Superkup Italije:**
****Datoteka:Cup Finalist.png (1):** 1993.
***Kup UEFA:**
****Datoteka:Cup Finalist.png (1):** 1991/92.

## Reference 
## Vanjski linkovi 
* 
* Torino FC na UEFA.com
* Torino FC na legaseriea.it

*
Kategorija:Nogometni klubovi u Italiji
Kategorija:Nogometni klubovi osnovani 1906.
Kategorija:Sport u Torinu
Johan Cruijff

**Hendrik Johannes Cruijff**, poznatiji kao **Johan Cruyff** *(bosanski izgovor: Krojf)* nekadašnji je nogometaš i trenutno selektor katalonske nogometne reprezentacije. Tri puta je osvojio *Zlatnu loptu* (1971, 1973 i 1974) te je po tome rekorder zajedno s Platinijem i Van Bastenom. Cruyff je jedan od najboljih primjera filozofije totalnog nogometa te se smatra jednim od najboljih igrača svih vremena.

Nakon penzionisanja 1984. uspješno je vodio Ajax i kasnije Barcelonu. I danas je u tim klubovima savjetnik čelnim ljudima.

Godine 1999, prema statistici IFFHS-a, proglašen je *evropskim igračem 20. stoljeća* te drugim najboljim svjetskim igračem u istom stoljeću nakon Peléa. Za isti period *France Football* postavio ga je na 3. mjesto.

## Reference 
## Vanjski linkovi 
* 
* 
* Johan Cruijff – Explore the World of Johan Cruyff
* Fondacija Johan Cruijff
* Johan Cruijff – UEFA.com
* Johan Cruijff – nasljerseys.com
* Johan Cruyff – BDFutbol.com
* Johan Cruijff – ifhof.com

Kategorija:Rođeni 1947.
Kategorija:Umrli 2016.
Kategorija:Biografije, Amsterdam
Kategorija:Nizozemski nogometaši
Kategorija:Nizozemski nogometni treneri
Kategorija:Nogometaši Ajaxa
Kategorija:Nogometaši Barcelone
Kategorija:Nogometaši Los Angeles Aztecsa
Kategorija:Nogometaši Washington Diplomatsa
Kategorija:Nogometaši Levantea
Kategorija:Nogometaši Feyenoorda
Kategorija:Igrači na Svjetskom prvenstvu u nogometu 1974.
Kategorija:Igrači na Evropskom prvenstvu u nogometu 1976.
Kategorija:Treneri Ajaxa
Kategorija:Treneri FC Barcelone
Kategorija:Treneri osvajači Kupa evropskih šampiona
Teorija grupa

**Teorija grupa** je grana matematike koja se bavi proučavanjem grupa. Grupe su skupovi sa operacijom. Operacija u grupi mora da zadovoljava zatvorenost, i da ima slijedeće tri dodatne osobine:

#Operacija mora da bude asocijativna.
#Mora postojati neutral.
#Svaki element mora imati odgovarajući inverzan element.
**Teorija grupa** se koristi širom matematike a ima i primjenu u fizici i hemiji. Grupe mogu biti konačne ili beskonačne. Klasifikacija konačnih prostih grupa, završena 1983, je jedno od većih matematičkih dostignuća 20. vijeka.

## Vanjski linkovi
Fadil Hadžić

**Fadil Hadžić** (Bileća, 23. april 1922 – Zagreb, 2. januar 2011), najpoznatiji hrvatski komediograf sa napisanih 60 pozorišnih komedija, osnivač zagrebačkih pozorišta: "Kerempuh", "Komedija" i "Vidra", urednik lista "Kerempuh", režiser i scenarist.

## Biografija 
U Zagreb je stigao kao 20-godišnjak na studij likovne umjetnosti 1942. godine, a nakon sloma NDH postaje jedan od najmarljivijih kulturnih radnika u poslijeratnoj SR Hrvatskoj i cijeloj Jugoslaviji. Sa 27 godina postaje glavni urednik satiričkog lista "Kerempuh", piše politizirane skečeve protiv Informbiroa koji se izvode u "*Kerempuhovom vedrom kazalištu*" na Kaptolu (kasnije "Kazalište Komedija"), a jedan od njih poslužio je kao šablon za bunkerirani srednjemetražni film “Tajna dvorca I. B.”. Osnivač je "Duga filma", čiji će animatori kasnije činiti jezgru Zagrebačke škole crtanog filma, pokreće reviju jugoslavenskog filma u Puli (kasnije Pulski festival), a postaje i glavni urednik "Vjesnika u srijedu", legendarnog VUS-a: preuzeo je nedjeljnik s tiražom od 60.000, a predao ga je nasljednicima kada je broj štampanih primjeraka narastao na 300.000. : nikad nije komplicirao, uočavao je što bi čitaoca ili gledaoca moglo zanimati, a znao je i što ovoj sredini nedostaje i na čemu bi se isplatilo poraditi.

Bio je jedan od osnivača *Satiričkog kazališta Jazavac*  današnjeg " Kerempuha", osnovanog 1964, čiji je direktor bio 20 godina. Pokretač je pozorišnog festivala "Dani satire" 1976, a u sezoni 1981/82. bio je intendant zagrebačkog Hrvatskog narodnog pozorišta.

Većina Hadžićevih komedija, od 60 djela, praizvedena je u "Kerempuhu", gdje je osim četrdesetak cjelovečernjih djela izvedeno dvadesetak njegovih kraćih tekstova, igranih u sklopu satiričkih kolaža različitih autora. Dramsku karijeru započeo je komadom "Dosadna komedija" 1952, a bio je aktivan do posljednjeg dana života. Naime, 20. novembra 2010. praizvedeno mu je posljednje 60. djelo, komedija "Prevaranti".

Kao filmski režiser debitirao je početkom šezdesetih sa dva dugometražna filmova, "Zemlja s pet kontinenata" i "Abeceda straha", nakon čega je uslijedila komedija "Da li je umro dobar čovjek?" (1962.) te ratni film "Desant na Drvar" (1963). Za film "Službeni položaj" (1964) nagrađen je Velikom Zlatnom Arenom na filmskom festivalu u Puli, čiji je bio glavni promotor. Godine 1968. snima film "Sarajevski atentat" Hadžić se bavio i slikarstvom slikajući najviše aktove, portrete, istarske pejzaže i vedute, u tehnici ulja, akvarela, pastela.

## Reference 
## Vanjski linkovi 
* Ajfelov most: Princip, filozof, Jevrejin

Kategorija:Rođeni 1922.
Kategorija:Umrli 2011.
Kategorija:Biografije, Bileća
Kategorija:Jugoslavenski režiseri
Kategorija:Jugoslavenski scenaristi
Kategorija:Hrvatski režiseri
Kategorija:Hrvatski scenaristi
Kategorija:Dobitnici Nagrade "Vladimir Nazor" za film
Električar

**Električar** je zanimanje koje je u najširem smislu vezano za elektrotehniku. U užem značenju to je zanimanje vezano za električne instalacije i aparate, dakle montaža, servisiranje, održavanje i dogradnja istih.

= Tipična područja djelovanja =

Tipična područja djelovanja električara su:
* proizvodnja i prenos električne energije
* električna vuča (lokomotive, tramvaji, trolejbusi i dr.)
* industrijske električne instalacije i aparati
* kućne električne instalacije i kućanski aparati

Područje kućnih električnih instalacija i aparata je najuočljivije jer se s njim susreće najveći broj ljudi. U ovo, između ostalog, spada:
* montaža, otklanjanje kvarova i intervencije na kućnim električnim instalacijama
* montaža rasvjetnih tijela (plafonjera, lustera i sl.)
* montaža, servisiranje i održavanje kućanskih aparata (električnih bojlera, električnih peći, veš mašina i dr.)

Kategorija:Zanimanja
Kategorija:Električna snaga
Parma Calcio 1913

**Parma Football Club** (bivši naziv **Parma Associazione Calcio**), najčešće samo **Parma**, je profesionalni nogometni klub koji se takmiči u italijanskom prvom rangu profesionalnog takmičenja, Serie A.

## Historija 
Klub je smješten u istomenom gradu u pokrajini Emilia-Romagna. Osnovan kao **Verdi Football Club** u julu 1913. godine, u decembru je promijenio ime. Parma domaće utakmice igra na stadionu Ennio Tardiniju kapaciteta 27.906 sjedećih mjesta još od 1923. godine.

Ipak Parma nikada u historiji nije osvojila Serie A i do 90-tih godina prošlog stoljeća nije posjedovala nijedan značajan trofej. Od tada osvojili su tri trofeja Kupa Italije, jedan Superkup Italije kao i dva puta Kup UEFA te po jednom UEFA Superkup i Kup pobjednika kupova i to sve u periodu od 1992. do 2002. godine. U tom periodu, tačnije u sezoni 1996/97 su ostvarili najbolji plasman u domaćem prvenstvu kada su bili drugi i u tom periodu su ozbiljno ugrožavali dominaciju velike trojke; Juventusa, Milana i Intera koji su i jedini klubovi u Italiji koji imaju više evropskih trofeja od Parme.

Problemi za klub su počeli nakon bankrota dotadašnjeg vlasnika *Parmalata* nakon kojeg je rad kluba bio kontroliran od državnih organa sve do januara 2007. godine. Uprkos svim tim događanjima, klub jedan od osam italijanskih klubova koji je član Evropskog udruženja klubova.

## Uspjesi
***Kup Italije:**
****Datoteka:Cup Winner.png (3)**: 1991/92, 1998/99, 2001/02.
***Superkup Italije:**
****Datoteka:Cup Winner.png (1)**: 1999.
***Kup UEFA:**
****Datoteka:Cup Winner.png (2)**: 1994/95, 1998/99.
***UEFA Kup pobjednika kupova:**
****Datoteka:Cup Winner.png (1)**: 1992/93.
***UEFA Superkup:**
****Datoteka:Cup Winner.png (1)**: 1993.

## Igrači 
*Posljednja izmjena: 24. august 2018.*

(C)

## Bosanskohercegovački nogometaši
*Zlatan Muslimović *(2006-2007)*

## Reference 
## Vanjski linkovi 
* 
* Parma Calcio 1913 na UEFA.com
* Parma Calcio 1913 na FIFA.com
* Parma Calcio 1913 na legaseriea.it

*
Parma Calcio 1913
Parma Calcio 1913
Parma Calcio 1913
Parma
Nogometna reprezentacija Obale Slonovače

**Nogometna reprezentacija Obale Slonovače** predstavlja Obalu Slonovače na međunarodnim nogometnim takmičenjima i pod kontrolom je nogometnog saveza Obale Slonovače (*Fédération Ivoirienne de Football*).

## Historija 
Nogometna reprezentacija ima nadimak "Les Éléphants" (bos. Slonovi).

Do 2005. najveći uspjeh bio im je osvajanje Afričkog kupa Nacija 1992. pobjedom nad Ganom na penale na stadionu Stade de l'Amitie u Dakru.

U oktobru 2005. kvalifikovali su se na Svjetsko prvenstvo u Njemačkoj i time postali jedni od 6 debitanata na prvenstvu. Unatoč dominaciji i odličnim partijama nisu prošli grupu. Izgubili su od Argentine i Holandije 2:1. 
Već je bilo jasno koje ekipe će ići dalje, pa su Obala Slonovače i Srbija i Crna Gora zatvorili takmičenje u grupi borbom za čast. U trećoj utakmici protiv Srbije i Crne Gore gubili su 0:2, no Kalouov penal im je donio pobjedu.
300px|thumb|lijevo|Obala Slonovače na SP 2010.
Na svjetskom prvenstvu 2010. Obala Slonovače je bila u grupi sa Portugalom, Brazilom i Sjevernom Korejom. U derbiju prvog kola odigrali su bez golova sa Portugalom. Cristiano Ronaldo pogodio je stativu na početku meča, ali to je bilo sve od Portugala, dok je Obala Slonovače bila opasnija, ali bez stopostotnih šansi. U drugom kolu Brazilu protiv Obale Slonovače ipak nije bilo toliko teško, te je Brazil uspio pobijediti afričku ekipu sa 3:1. Pogotke za Brazil dali su Luís Fabiano u 25. i 51. minutu, te Elano u 62., dok je jedini pogodak za Obalu Slonovače postigao Didier Drogba u 79. minuti. Konačno, u trećem kolu reprezentacija Obale Slonovače pobjedila je u Nelspruitu Sjevernu Koreju sa 3:0. Golove su postigli Yaya Touré u 14., Romaric u 20. i Salomon Kalou u 82. minutu. Obala Slonovače završila je tako takmičenje u grupi sa četiri boda, jednim manje od Portugala i tri manje od prvoplasiranog Brazila. 
Na svjetskom prvenstvu 2014. u Brazilu nalaze se u grupi sa Japanom, Kolumbijom i Grčkom.
### Obala Slonovače na SP 2014 
## Utakmice 
## Nastupi na turnirima 
### Nastupi na *Svjetskim prvenstvima* 
### Nastupi na *Afričkom kupu Nacija* 
### Nastupi na *FIFA Kupu konfederacija* 
## Trenutni sastav 
Datum: *5. januar 2015*.

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

## Statistika igrača 
Zadnja izmjena 25. april 2014.

### Najviše nastupa
### Najbolji strijelci

DidiFinale12 (cropped).jpg|Didier Drogba
Salomon Kalou 4640.jpg|Salomon Kalou
Yaya Toure 9229.JPG|Yaya Touré
Didier Zokora 2007.jpg|Didier Zokora
Kolo Toure 9007.JPG|Kolo Touré
Tiéné vafc.jpg|Siaka Tiéné

## Također pogledajte 
Utakmice Obala Slonovače - Bosna i Hercegovina
## Reference 
## Vanjski linkovi 
* Službena stranica nogometnog saveza Obale Slonovače 
* Obala Slonovače  na FIFA.com

*
Muhamed Konjić

**Muhamed Konjić** (Tuzla, 14. maj 1970) bivši je bosanskohercegovački nogometaš.

## Karijera 
### Reprezentacija BiH 
Konjić je bio prvi kapiten bosanskohercegovačke nogometne reprezentacije, za koju je odigrao 39 utakmica i postigao 3 gola. Od najdražeg dresa se oprostio 16. augusta 2006. protiv reprezentacije Francuske na Koševu u Sarajevu.

### Klupska karijera 
Tokom svoje karijere igrao je za  FK Sloboda Tuzla, NK Belišće, NK Zagreb, FC Zurich, AS Monaco, Coventry City i Derby County. Igrao je za zlatnu generaciju AS Monaca pod vodstvom Jeana Tigane koja je 1998. izbacila Manchester United iz Lige prvaka.

Godine 1999. za 2 miliona prelazu u Coventry City gdje biva odlično prihvaćen od domaćih navijača i dobija nadimak "Big Mo".

U naredne 3 sezone za Coventry City, odigrao je 136 utakmica, i postigao 5 golova.

U sezoni 2003–04 prodat je rivalu Derby Countyu gdje i završava svoju igračku karijeru 2006. Za Derby County odigrao je 18 utakmica.

## Klubovi 
* FK Sloboda Tuzla
* NK Belišće	 
* NK Zagreb	 
* FC Zurich
* AS Monaco
* Coventry City F.C.
* Derby County

## Zanimljivosti 
Konjić je prvih osam mjeseci rata u Bosni i Hercegovini bio u sastavu ARBiH.

## Reference 
Kategorija:Rođeni 1970.
Kategorija:Živi ljudi
Kategorija:Biografije, Tuzla
Kategorija:Bosanskohercegovački nogometaši
Kategorija:Nogometaši Slobode (Tuzla)
Kategorija:Nogometaši Sarajeva
Kategorija:Nogometaši AS Monaca
Kategorija:Nogometaši Derby Countyja
Kategorija:Nogometaši Zagreba
Kategorija:Nogometaši Züricha
Kategorija:Nogometaši Coventry Cityja
Kategorija:Bosanskohercegovački sportisti 20. vijeka
Mario Čerkez

**Mario Čerkez** (Rijeka, Vitez, 27. marta 1959), bosanskohercegovački Hrvat, zapovjednik Viteške brigade Hrvatskog vijeća odbrane (HVO) od njenog osnivanja 1992. do kraja maja 1993., te u vrijeme kad je HDZ BiH/HVO preuzeo općinske funkcije u općini Vitez. Zbog ratnih zločina u Hrvatsko-bošnjačkom sukobu, Međunarodni krivični sud za bivšu Jugoslaviju (ICTY) osudio ga je na 6 godina zatvora. 
## Suđenje u Haagu 
Godine 1995. ICTY je podignuo optužnicu protiv Čerkeza koji se predao 1997. Pred sudskim vijećem se očitovao da nije kriv ni po jednoj tački optužbe.

Proglašen je krivim zbog progona na političkoj, rasnoj ili vjerskoj osnovi; zatvaranje; protivpravno zatvaranje civila (zločin protiv čovječnosti) ali mu je pravomoćnom presudom smanjena kazna te je osuđen na 6 godina zatvora. 2004. je pušten na slobodu. U Splitu su ga dočekali supruga Slavica s kćerima koje žive u Splitu, majka, brat, članovi uže porodice te drugi prijatelji.

## Također pogledajte
*Dario Kordić
*Vladimir Šantić
*Slobodan Praljak
*Jadranko Prlić

## Reference 
Kategorija:Osuđeni pred Haškim tribunalom
Kategorija:Biografije, Vitez
Kategorija:Oficiri Hrvatskog vijeća odbrane
Kategorija:Rođeni 1959.
Kategorija:Živi ljudi
Udinese Calcio

**Udinese Calcio S.p.A.** profesionalni je italijanski nogometni klub koji se takmiči u najvišem rangu profesionalnog takmičenja, Seriji A.

## Historija 
Osnovan 1896, drugi je najstariji italijanski klub nakon Genoe. Nema mnogo bitnijih trofeja u svojim vitrinama. Najveći uspjeh jest osvajanje Intertoto kupa 2000. U Serie A proveo je 39 sezona, po čemu je trinaesti. Tradicionalna boja je crno-bijela. Domaće utakmice igra na stadionu Friuli kapaciteta 41.652 sjedeća mjesta. Ipak, koristi se samo trećina kapaciteta.

## Uspjesi
***Serie A:**
****Datoteka:Cup Finalist.png (1)**: 1954/55.
***Kup Italije:**
****Datoteka:Cup Finalist.png (1)**: 1922.
***UEFA Intertoto kup:**
****Datoteka:Cup Winner.png (1)**: 2000.
***Mitropa kup:**
****Datoteka:Cup Winner.png (1)**: 1980.

## Bosanskohercegovački nogometaši
*Riad Bajić *(2017)*

## Reference 
## Vanjski linkovi 
* 
* Udinese Calcio na UEFA.com
* Udinese Calcio na legaseriea.it

*
Kategorija:Nogometni klubovi u Italiji
Kategorija:Nogometni klubovi osnovani 1896.
ACF Fiorentina

**ACF Fiorentina SpA** je profesionalni italijanski nogometni klub iz Firence. Takmiči se u Serie A, najvišem rangu italijanskog nogometa.

## Historija 
Klub je osnovan 1926. godine spajanjem više klubova pod imenom *Associazione Calcio Fiorentina* dok je 2002. preimenovan u današnje ACF Fiorentina. Od samog osnivanja igra u najvišem rangu takmičenja i dosad je svega 4 sezone igrao van Serie A, po čemu je peti poslije Intera, Juventusa, Rome i AC Milana.

Fiorentina je dva puta osvojila *scudetto* i to u sezonama 1955/56 i 1968/69, šest puta Kup Italije i jednom nacionalni superkup. Najveći evropski uspjeh je osvajanje Kupa pobjednika kupova 1961. Naredne sezone su opet igrali finale istog takmičenja ali su poraženi u finalu od Atletico Madrida. Još su dva puta gubili finala prestižnih evropskih takmičenja; u sezoni 1956-57 u Kupu šampiona od Real Madrida te u sezoni 1989-90 od Juventusa u Kupu UEFA.

Od 1931. godine klub igra na stadionu Artemio Franchi čiji je trenutni kapacitet 47.282 sjedeća mjesta. Poznat je po nadimku *Viola*, što se odnosi na tradicionalnu boju dresova koji su ljubičasti.

## Uspjesi 
***Serie A:**
****Datoteka:Cup Winner.png (2):** 1955/56, 1968/69.
***Serie B:**
****Datoteka:Cup Winner.png (3):** 1930/31, 1938/39, 1993/94.
***Serie C2:**
****Datoteka:Cup Winner.png (1):** 2002/03.
***Kup Italije:**
****Datoteka:Cup Winner.png (6):** 1939/40, 1960/61, 1965/66, 1974/75, 1995/96, 2000/01.
***Superkup Italije:**
****Datoteka:Cup Winner.png (1):** 1999.
***Evropski kup:**
****Datoteka:Cup Finalist.png (1):** 1956/57.
***Kup UEFA:**
****Datoteka:Cup Finalist.png (1):** 1989/90.
***UEFA Kup pobjednika kupova:**
****Datoteka:Cup Winner.png (1):** 1960/61.

## Reference
## Vanjski linkovi 
* Službena stranica
* ACF Fiorentina na UEFA.com

*
Kategorija:Nogometni klubovi u Italiji
Kategorija:Nogometni klubovi osnovani 1926.
Spisak epizoda Zločinačkih umova

Dosad je u SAD-u prikazano 10 sezona. U BiH ovu seriju još nije otkupila nijedna TV-kuća, a u Hrvatskoj je dosad prikazano 10 sezona (HRT).

## Opći pregled 
## Epizode
### Sezona 1
### Sezona 2 
### Sezona 3
### Sezona 4 
### Sezona 5 
### Sezona 6 
### Sezona 7 
### Sezona 8 
### Sezona 9 
### Sezona 10 
## Reference 
Kategorija:Zločinački umovi
Solidarnost (sindikat)

mini|desno
**Solidarnost** (poljski *Solidarność*; puno ime *Niezależny Samorządny Związek Zawodowy "Solidarność"*) ime je poznatog sindikata na čelu kojeg je bio Lech Wałęsa.

Zaslužan za oslobođenje od komunističke vladavine u Poljskoj prije pada Berlinskog zida 1989. godine.

Od početka su radnički pokret podupirali disidentski intelektualci (uključujući Tadeusza Mazowieckog, Jaceka Kurońa, Adama Michnika, Józefa Tischnera) i velik dio Katoličke Crkve. *Solidarnost* se tada pretvorila u popularni pokret protiv vladajućeg režima.

## Reference 
## Vanjski linkovi 
* 
* Prezentacija o fenomenu solidarnosti
* FAES Poljski sindikat Solidarnost i evropska ideja slobode
* Pres centar povodom 25. godišnjice Solidarnosti
* *Ko je Anna Walentynowicz?*, dokumentarni film o Solidarnosti
* Zbirka radova Katherine Kenning Joanne Wojciechowicz, MSS 8081 na Posebne kolekcije L. Toma Perryja, Univerzitet Brigham Young. Sadrži materijale o Wojciechowiczevom učešću u pokretu Solidarnost.
* Međunarodna konferencija 'Od solidarnosti do slobode'
* Savjeti za istočnonjemačke propagandiste o tome kako se nositi s pokretom Solidarnost 
* Rođenje Solidarnosti na BBC-u
* Solidarnost, sloboda i ekonomska kriza u Poljskoj, 1980–81
* Kolekcija Solidarnost u Libertarijanskoj komunističkoj biblioteci
* Solidarnost od Gdanjska do vojne represije autora Colina Barkera i Kare Weber (1982)
* Arch Puddington, Kako američki sindikati pomažu solidarnosti da pobijedi
* [Prijedlog rezolucije, Evropski parlament(https://bs.wikipedia.org/wiki/Evropski_parlament) o 25. godišnjici Solidarnosti i njena poruka za Evropu
* Izgubljena solidarnost, autora Daniela Singera
*  Fondacija Centra solidarnosti – Fundacja Centrum Solidarności
* Jednostavan način da naučite staru pjesmu Radio program o pjesmi "Mury", himni Evrope Solidarnost. Na ruskom s engleskim transkriptom
* Pokret solidarnosti: Antikomunistički ili najkomunističkiji ikada? na Culture.pl

Kategorija:Historija Poljske
Kategorija:Hladni rat
Sabahudin Topalbećirević

**Sabahudin Topalbećirević** (rođen 18. juna 1964. u Sarajevu) je bosanskohercegovački sportski komentator, novinar i autor dokumentarnih filmova. Poznat je po strastvenom stilu izvještavanja i doprinosu sportskom novinarstvu. Diplomirao je sportski menadžment u Sarajevu.

## Biografija 
Rođen je 18. juna 1964. u Sarajevu. Oženjen i otac dvoje djece.

### Karijera 
Karijeru je započeo 1992. na Televiziji Bosne i Hercegovine, a kasnije je bio jedan od komentatora na sportskim kanalima poput Sport Kluba i Nova Sport. Pratio je šest Svjetskih prvenstava u nogometu, sedam Evropskih prvenstava, desetine košarkaških takmičenja te više od 150 utakmica UEFA Lige prvaka, uključujući 22 finala.

Više od 150 utakmica UEFA Lige prvaka, uključujući 22 finala. Radio je za BHT1, Sport Klub, Nova Sport, i sarađivao s regionalnim i međunarodnim sportskim redakcijama. Posebno se ističu njegovi prenosi utakmica reprezentacije BiH, finala Lige prvaka i reportaže sa Olimpijskih igara.

## Filmski rad 
Autor je sportskih dokumentaraca koji su prikazani na međunarodnim festivalima.

* *Naša brazilska priča* (2014, Al Jazeera Balkans i Simposar Sarajevo)  Film govori o nastajanju fudbalske reprezentacije Bosne i Hercegovine – od prvih utakmica za vrijeme rata, pa sve do historijskog plasmana na Svjetsko prvenstvo 2014. u Brazil.
* *Džajić – Stazama šampiona* (2017, Al Jazeera Balkans i Simposar Sarajevo) 
* *Švabo iz Sarajeva – Ivica Osim* (2018, Al Jazeera Balkans i Simposar Sarajevo) 
* *Ćiro – Nikad ispričana priča* (2021, Simposar Sarajevo i Sport Klub) 
* *Magična sedmica – Toni Kukoč* (2023, Simposar Sarajevo i Sport Klub)  
* *Moja istina – Vahid Halilhodžić* (2025, Simposar Sarajevo i Sport Klub) 
## Simposar 
Topalbećirević je osnivač i direktor Simposara, međunarodnog sportskog simpozija koji se od 2012. održava u Sarajevu.

U sklopu Simposara održava se i Međunarodni festival sportskog dokumentarnog filma, gdje su premijerno prikazani filmovi koje je Topalbećirević režirao, kao što su *Ćiro – Nikad ispričana priča*, *Moja istina – Vahid Halilhodžić*, i *Magična sedmica – Toni Kukoč*.

## Nagrade i priznanja 
* 1997 – Nagrada za najboljeg sportskog novinara u BiH  
* 2007 – Nagrada za afirmaciju bh. sporta  
* 2017 – Specijalna nagrada *Boro Glušac*  
* 2017 – Nagrada za najbolju sportsku priču na Zlatiboru (film o Draganu Džajiću)  
* 2018 – Nagrada u Moskvi (film o Draganu Džajiću)  
* 2018 – Mention d’Honneur (film o Ivici Osimu)
* 2021 – Nagrada Olimpijskog komiteta BiH za promociju olimpijskih vrijednosti  
* 2024 – Mention d’Honneur (film *Magična sedmica – Toni Kukoč*)  
* 2025 – Plasman među 10 najboljih sportskih filmova svijeta u izboru AIPS-a (film *Magična sedmica – Toni Kukoč*)

## Reference 
Kategorija:Rođeni 1964.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački novinari
Kategorija:Bosanskohercegovački komentatori
Muhamed Reza Pahlavi

**Muhamed Reza Pahlavi** (perzijski: محمد رضا پهلوی‎; Teheran, 26. oktobar 1919 – Kairo, 27. juli 1980) bio je posljednji iranski *šah*.

U ustavnoj krizi 1953. došao je u sukob s predsjednikom vlade i vođom Nacionalne stranke Irana Muhamed Mossadeghom, koji se protivio velikim ovlastima šaha i učešću stranog kapitala u iranskoj naftnoj industriji. Pahlavi sklonio se u Italiju, ali se poslije intervencije vojske koja mu je pružila podršku vratio u zemlju i oborio Mossadegha s vlasti.

Reformama iz 1963. pokušao je modernizovati državu. Povezanost s američkim kapitalom, pretjerano bogaćenje i odvlačenje bogatstva iz zemlje, zatim nedemokratski režim vlasti s osloncem na vojsku i nasilno gušenje opozicije, izazvali su otpor naroda, na koji su počeli najviše uticati vjerske vođe muslimana šijita. Nezadovoljne mase, predvođene ajatolahom Ruholah Homeinijem, provele su revoluciju protiv šaha i dinastije Pahlavi, te je Muhamed Reza pod općim pritiskom 1979. napustio zemlju. Kada je u martu 1979. referendumom izglasana Islamska Republika Iran, vlast dinastije Pahlavi formalno je prestala. Njegova supruga je bila Farah Pahlavi.

## Reference
## Vanjski linkovi
*

Kategorija:Rođeni 1919.
Kategorija:Umrli 1980.
Kategorija:Biografije, Teheran
Kategorija:Iranski vladari
Kategorija:Nosioci Ordena jugoslavenske zvijezde
Kategorija:Nosioci Ordena zastave NR Mađarske
Novi primitivizam

**Novi primitivizam** (**New Primitivism**) je u početku bio potkulturni, a kasnije kulturni pokret nastao u Sarajevu 1980-ih godina. Pokretači su bili Elvis J. Kurtović, dr. Nele Karajlić, Dražen Ričl, mr. Sejo Sexon, Branko Đurić - Đuro, Boris Šiber i Zenit Đozić iz sarajevskog naselja Koševo. Najpoznatiji projekti nastali iz novog primitivizma su Zabranjeno pušenje, Top lista nadrealista, Elvis J. Kurtović & His Meteors, Bombaj štampa, Plavi orkestar, Crvena jabuka. Pokret je koristio prvenstveno muzički izraz, ali je bio zastupljen i u obliku radio i TV emisija.

Izraz novog primitivizma je bio prvenstveno humor, baziran na duhu „obične bosanske raje“ i sarajevske omladine iz underground krugova. Oni su unijeli govor sarajevskih mahala, bogat turcizmima, na zvaničnu muzičku i TV scenu. Većina njihovih pjesama i skečeva govori o malim ljudima – rudarima, sitnim kriminalcima, djevojkama iz unutrašnjosti i slično. Serijal Top Lista Nadrealista je na prostorima nekadašnje SFRJ odavno poprimio kultni status.

## Reference 
## Vanjski linkovi 
* Zabranjeno pušenje

Kategorija:Muzika u Bosni i Hercegovini
Kategorija:Muzika u Jugoslaviji
Kategorija:Novi primitivizam
Vatreni poljubac

**Vatreni poljubac** jedna je od poznatijih jugoslavenskih rok grupa iz Bosne i Hercegovine, osnovana u Sarajevu 1977. Do danas ova grupa objavila je jedanaest redovnih studijskih, četiri kompilacijska albuma, kao i dvije singl ploče. Zajedno s Divljim jagodama, Vatreni poljubac spada među najznačajnije predstavnike bosanskohercegovačke i nekadašnje jugoslavenske hard rok scene.
 
## Historija 
Osnivač Vatrenog poljupca bio je iskusni muzičar, Milić Vukašinović, kompozitor, gitarista, bubnjar i pjevač. Nakon povratka iz Londona 1974. godine, te nastupa sa Indexima i Bijelim dugmetom, godine 1977. osniva trio "Vatreni poljubac". Prvi koncertni nastup u trajanju od 45 minuta imali su 18. oktobra 1978. godine u tada najznačajnijem sarajevskom rok klubu "Sloga". Nastupili su kao gosti u okviru cjelovečernjeg muzičkog programa koji je svakog vikenda organizirao DJ i doajen sarajevske pop rok scene Želimir Altarac Čičak. Upravo u to vrijeme objavili su svoju prvu singl ploču pod nazivom ''"Doktor za Rock 'n' Roll"*, koju su tadašnji jogoslavenski muzički novinari proglasili za singl godine. Ubrzo nakon toga, sa izdavačkom kućom Sarajevo disk snimaju svoj prvi LP album pod nazivom *Oh, što te volim, joj*. Muziku, tekstove i aranžmane za sve pjesme napisao je Milić Vukašinović, koje predstavljaju njegov dosljedni beskompromisni stav prema rokenrolu. i mačo odnos prema ljepšem spolu. Ovo će biti dvije glavne teme na svim njegovim narednim albumima. S ovim hard rok sastavom je kao kompletni autor, pjevač i gitarista snimio 9 studijskih albuma. Izuzetak je posljednji album iz 1986. godine ("100% Rock and Roll"), na kojem pjeva Mladen Vojičić Tifa. Grupa je ostvarila veliku popularnost širom bivše Jugoslavije.

## Diskografija 
### Singlovi
* *Doktor za Rock 'n' Roll" / Tvoje usne su bile moj najdraži dar* (1978)
* *Navrat-nanos i na svoju ruku / Od želje da te ljubim hoću prosto da poludim* (1979)

### Studijski albumi 
* *Oh, što te volim, joj* (1978)
* *Recept za Rock'n'Roll* (1979)
* *To je ono pravo* (1980)
* *Bez dlake na jeziku* (1980)
* *Živio rock 'n' roll* (1982)
* *Iz inata* (1985)
* *100% Rock and Roll* (1986)
* *Sad ga lomi* (1992)
* *Sve će jednom proć samo neće nikad Rock 'n' Roll*  (1999)
* *Seksualno nemoralan tip* (2001)
* *Kad svira rock 'n' roll''  (2011)

## Izvori 
Kategorija:Bosanskohercegovačke muzičke grupe
Kategorija:Bosanskohercegovačke rok-grupe
Kategorija:Jugoslavenske rok-grupe
Kategorija:Muzičke grupe iz Sarajeva
Kategorija:Muzičke grupe osnovane 1977.
Kategorija:Vatreni poljubac
Marco van Basten

**Marco van Basten** je holandski trener i bivši nogometaš koji je igrao za Ajax i AC Milan i reprezentaciju Holandije sredinom 80-ih i početkom 1990-ih. Smatra se jednim od najboljih igrača u historiji nogometa s postignutih 277 golova u toku svoje relativno kratke karijere, koja je prekinuta zbog povreda. Kasnije je kao trener vodio Ajax i reprezentaciju Holandije.

Triputa je proglašen Evropskim igračem godine (1988, 1989. i 1992). Godine 1992. FIFA ga je odlikovala za najboljeg svjetskog igrača. U martu 2007. *Sky Sports* proglasio ga je najboljim igračem koji je prekinuo karijeru zbog povrede.

## Vanjski linkovi
*
*
*
*Marco van Basten na acmilan-online.com
*Marco van Basten na wereldvanoranje.nl

Kategorija:Rođeni 1964.
Kategorija:Živi ljudi
Kategorija:Biografije, Utrecht
Kategorija:Nizozemski nogometaši
Kategorija:Nogometaši Ajaxa
Kategorija:Nogometaši AC Milana
Kategorija:Igrači na Evropskom prvenstvu u nogometu 1988.
Kategorija:Igrači na Svjetskom prvenstvu u nogometu 1990.
Kategorija:Igrači na Evropskom prvenstvu u nogometu 1992.
Kategorija:Nizozemski nogometni treneri
Kategorija:Selektori nogometne reprezentacije Nizozemske
Kategorija:Treneri Ajaxa
Kategorija:Dobitnici Nagrade "Bravo"
Pero Stojkić

**Pero Stojkić** (9. decembar 1986) jest bosanskohercegovački bivši nogometaš.

## Karijera
Svoje prve nogometne korake napravio je u Zrinjskom, da bi ga nogometni put preko Makarske (NK Zmaj) odveo u Slavoniju, u Osijek.

U sezoni 2009./10. Stojkić je nastupao za NK Osijek, da bi dogovorom dva kluba Stojkić potpisao ugovor na 2,5 god. sa Zrinjskim u zimskom prijelaznom roku sezone 2010/2011, nakon polusezone odrađene u Osijeku.

## Reference
Kategorija:Rođeni 1986.
Kategorija:Živi ljudi
Kategorija:Biografije, Mostar
Kategorija:Bosanskohercegovački nogometaši
Kategorija:Nogometaši Osijeka
Kategorija:Nogometaši Zrinjskog
FK Teplice

**FK Teplice** je češki nogometni klub iz grada Teplice. Trenutno se takmiči u češkoj Synot ligi. Zanimljivo je da je ovaj klub u svojoj historiji 11 puta mijenjao ime.

## Historijska imena 
* 1945 — **SK Teplice-Šanov** (Sportovní klub Teplice-Šanov)
* 1948 — **Sokol Teplice**
* 1949 — **ZSJ Technomat Teplice** (Základní sportovní jednota Technomat Teplice)
* 1951 — **ZSJ Vodotechna Teplice** (Základní sportovní jednota Vodotechna Teplice)
* 1952 — **ZSJ Ingstav Teplice** (Základní sportovní jednota Ingstav Teplice)
* 1953 — **DSO Tatran Teplice** (Dobrovolná sportovní organizace Tatran Teplice)
* 1960 — **TJ Slovan Teplice** (Tělovýchovná jednota Slovan Teplice)
* 1966 — **TJ Sklo Union Teplice** (Tělovýchovná jednota Sklo Union Teplice)
* 1991 — **TFK VTJ Teplice** (Tělovýchovný fotbalový klub Vojenská tělovýchovná jednota Teplice)
* 1993 — **FK Frydrych Teplice** (Fotbalový klub Frydrych Teplice)
* 1994 — **FK Teplice** (Fotbalový klub Teplice, a.s.)

## Najpoznatiji igrači 
Najpoznatiji igrači koji su nosili dres ovog kluba su :
* Edin Džeko 
* Admir Ljevaković 
* Aidin Mahmutović
* Josef Masopust - dobitnik Zlatne lopte
* Martin Fenin
* Tomáš Jun 
* Pavel Verbíř 
* Štěpán Vachoušek

## Dostignuća 
### Dom 
 **Fotbalová liga Československa**
***3. umjesto:** 1951/1952, 1970/1971
 **Český pohár**
***Majstor:** 1976/1977
 **Gambrinus liga**
***2. umjesto:** 1998/1999
***3. umjesto:** 2004/2005
 **Pohár ČMFS**
***Majstor:** 2002/2003, 2008/2009

### Međunarodni 
 **Iran International Tournament**
***Majstor:** 1975
***2. umjesto:** 1974
 **Tipsport liga**
***Majstor:** 2005/2006

## Vanjski linkovi 
* Zvanični sajt


Kategorija:Nogometni klubovi u Češkoj
Kategorija:Nogometni klubovi osnovani 1945.
Toni Markić

**Toni Markić** (25. oktobar 1990) jest bosanskohercegovački nogometaš, Kod trenera Karačića u Širokom je igrao konstantno, dok je kod Ive Ištuka pao u drugi plan. Osim mjesta stopera, Markić još može igrati i zadnjeg veznog, te desnog beka.

## Reprezentativna karijera 
Markić je bio član bosanskohercegovačke U-19 i U-21 reprezentacije.

## Reference
## Vanjski linkovi
*Profil na *transfermarkt.de*

Kategorija:Rođeni 1990.
Kategorija:Živi ljudi
Kategorija:Biografije, Ljubuški
Kategorija:Bosanskohercegovački nogometaši
Kategorija:Nogometaši Olimpika (Sarajevo)
Kategorija:Nogometaši Kuopion Palloseura
Kategorija:Nogometaši Zrinjskog
Kategorija:Nogometaši Borca (Banja Luka)
Kategorija:Nogometaši Širokog Brijega
Kategorija:Nogometaši Cibalije Vinkovci
Kategorija:Nogometaši Zagreba
Kategorija:Bosanskohercegovački sportisti 21. vijeka
Bedr

**Bedr** (**"Badr Hunayn"**) (Arapski: بدر حنین‎) je gradić u istočnom djelu Saudijske Arabije u provinciji Al-Medina. Udaljen je oko 130 km od svetog islamskog grada Medine.
Lociran je na koordinatama 23°46′48″Sjever 38°47′26″Istok﻿ / ﻿23.78°N 38.79056°Istok﻿ / 23.78; 

Bio je mjesto poznate bitke između Kurejšija Meke i Muslimana Medine.

## Bitka na Bedru
Bitka na Bedru (arapski: غزوة بدر‎), koja se desila 17. marta 624. godine (17. ramazana 2. godine po Hidžri) u današnjoj Saudijskoj Arabiji, je bila ključna bitka za muslimane u ranim danima islama.

Kategorija:Gradovi u Saudijskoj Arabiji
Zenit Đozić

**Zenit Đozić Zena** (rođen 8. oktobra 1961) bosanskohercegovački je humorist, TV-producent i nekadašnji bubnjar sarajevske grupe Zabranjeno pušenje.

## Biografija
Bio je idejni tvorac Novog primitivizma zajedno s Neletom, Sejom, Elvisom i ostalim "novim primitivcima". Također je igrao zapaženiju ulogu u popularnoj Top listi nadrealista. Tokom rata u Bosni i Hercegovini bio je u Sarajevu, gdje je zajedno sa Sejom Sexonom, Elvisom i ostalima snimao ratne Nadrealiste. Nakon rata završio je Akademiju scenskih umjetnosti u Sarajevu, nakon čega je magistrirao televizijsku produkciju u Londonu. Trenutno radi kao TV-producent u Sarajevu.

## Reference 
## Vanjski linkovi 
* 
*Zenit Đozić na Discogs

Kategorija:Novi primitivizam
Kategorija:Bosanskohercegovački rok-muzičari
Kategorija:Bosanskohercegovački glumci
Kategorija:Biografije, Bugojno
Kategorija:Rođeni 1961.
Kategorija:Članovi Zabranjenog pušenja
Kategorija:Jugoslavenski glumci
Kategorija:Jugoslavenski muzičari
Kategorija:Živi ljudi
Gornja Tuzla

**Gornja Tuzla** je naseljeno mjesto u gradu Tuzli, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Tuzle
Itikaf

, april 2016.]]

**Itikaf** je islamska dužnost koja se obavlja zadnjih 10 dana mjeseca ramazana.

Ova dužnost obavlja se na taj način, što se zadnjih 10 dana mjeseca Ramazana provede u ibadetu. To se čini obično u džamiji. Itikaf počinje dvadesetog dana Ramazana poslije ikindije, a završava se pred iftar posljednjeg dana Ramazana. Ako ovu dužnost obavi makar jedna osoba u jednom mjestu, onda ta dužnost spada sa ostalih građana. A ako je ne obavi niko u jednom mjestu,onda su svi muslimani tog mjesta propustili jedan važan sunnet. Itikaf obično obavlja samo jedna ili dvije osobe, koje znaju lijepo i pravilno učiti Kur'an, a uz to imaju lijepo vladanje. Te osobe povuku se u džamiju i provedu cijelo vrijeme itikafa u džamiji, baveći se samo ibadetom. Oni ne smiju izlaziti iz džamije, osim u iznimnim slučajevima, kao što su npr. uzimanje abdesta ili gusula i obavljanje prirodne nužde. Bolje je da dvije osobe budu u itikafu,jer dok jedna spava, druga će bdjeti i ibadet činiti, tako da se za tih deset dana ibadet nikako ne prekida. Muhammed je sam ibadet obavljao.

## Reference 
Kategorija:Islam
Mirsad Fazlagić

**Mirsad Fazlagić** (rođen 4. aprila 1943. godine u Čapljini, Bosna i Hercegovina) je bivši jugoslavenski i bosanskohercegovački fudbaler i trener.

## Klupska karijera
Karijeru je počeo 1957. godine igrajući za Borac iz Čapljine. 1959. godine prelazi u FK Željezničar.

1960. godine, Fazlagić prelazi u gradski rival FK Sarajevo, za koje je odigrao 450 utakmica. Od aktivnog igranja fudbala oprostio se na Koševu protiv Sporting Lisabona u utakmici koja je završila 2:2.

## Reprezentacija
Za reprezentaciju Jugoslavije odigrao je 19 utakmica. Debitovao je 31. marta 1963. godine protiv reprezentacije Belgije u Briselu. Bio je kapiten jugoslavenske reprezentacije na Evropskom prevenstvu 1968. godine u Italiji, kada su osvojili srebro nakon poraza od domaćina Italije na stadionu Olimpico u Rimu.

## Vanjski linkovi 
*
*

Kategorija:Bosanskohercegovački nogometaši
Kategorija:Biografije, Čapljina
Kategorija:Nogometaši Čapljine
Kategorija:Nogometaši Željezničara
Kategorija:Nogometaši Sarajeva
Kategorija:Igrači Olimpijskih igara u nogometu 1964.
Kategorija:Igrači na Evropskom prvenstvu u nogometu 1968.
Kategorija:Treneri FK Sarajeva
Kategorija:Dobitnici Šestoaprilske nagrade
Kategorija:Bosanskohercegovački sportisti 20. vijeka
Kategorija:Rođeni 1943.
Kategorija:Živi ljudi
Kategorija:Nogometaši na Olimpijskim igrama 1964.
Paraproteinemija

**Paraproteinemija** ili **monoklonalna gamapatija** je prisustvo prekomjerne količine jednog monoklonskog gamaglobulina (u ovom slučaju "paraproteina") u krvi. Predstavlja temeljni imunoproliferativni poremećaj.

## Vrste 
Na osnovu vrste monoklonalnog proteina nađenog u krvi, paraproteinemije se mogu razvrstati na:

* Lahke lance (također poznate kao "AL amiloidoza" ili "bolest lahkog lanca")
* Teške lance (poznate kao "bolest teškog lanca")
* Cijele imunoglobuline (zbog učestalog odnosa neprirodne svjetlosti/teškog lanca).

Navedene tri vrste paraproteina mogu se javiti same ili u kombinaciji u određenom pojedincu. Imati na umu da dok većina teških lanaca ili cijeli imunoglobulini ostaju u krvnim žilama, lahki lanci se često izluče urinom putem bubrega gdje dobijaju naziv Bence-Jones proteini.

Također je moguće za paraproteine (obično cijele imunoglobuline) da formiraju polimere međusobnom agregacijom i uzrokuju makroglobulinemiju te time dovedu do daljih komplikacija. Naprimjer, određeni makroglobulini imaju tendenciju da se talože unutar krvnih žila u uvjetima kada je tjelesna temperatura ispod 37&nbsp;°C, uzrokujući krioglobulinemiju. Drugi mogu povećati viskozitet krvi i onemogućiti njeno ravnomjerno proticanje, odnosno Waldenström makroglobulinemiju.

## Mogući uzroci 
* Leukemije i Limfomi različitih vrsta ali obično β-ćelijski ne-Hodgkinov limfom s komponentama plazma ćelija.
* mijelom
* plazmocitom
* limfoplazmocitni limfom

Idiopatski (bez vidljivih uzroka - neki od njih će se očitovati kao leukemija, limfom tokom godina):

* monoklonalna gamapatija neodređenog uzroka
* primarna AL amiloidoza (samo lahki lanci).

## Dijagnoza 
Ovi poremećaji su karakterizirani prisustvom bilo kojeg abnormalnog proteina koji je uključen u imuni sistem, najčešće imunoglobulini povezani sa klonalnom proliferacijom limfocita. Kada je paraproteinemija prisutna u krvi, dešava se povećanje globulina s uskim, šiljastim elektroforetskim pikom formiranim od homogenih molekula imunoglobulina (paraproteina) koje sintetizira jedan klon plazma ćelija. Postoje dvije velike klase proteina krvi: albumini i globulini. Nalaze se uglavnom u jednakim omjerima, ali su albumini mnogo manji od globulina i blago negativno nabijeni što dovodi do akumulacije  na kraju elektroforetskog gela. Globulini se izdvajaju u tri regije elektroforetskog gela, α frakciju, β frakciju i γ frakciju.

* α frakcija se može podijeliti na dvije komponente: α1 i α2. α1 frakcija se sastoji od α1-antitripsina i α1-kiselog glikoproteina. α2 frakcija je uglavnom haptoglobin, α2-makroglobulin, α2-antiplazmin i ceruloplazmin.
* β frakcija se sastoji iz prijenosa, LDL-a i sistema komplementa proteina.
* γ frakcija je mjesto gdje se pojavljuju imunoglobulini, po čemu su i poznati kao gamaglobulini. Većina paraproteina se pojavljuje u ovoj frakciji.

## Reference 
Kategorija:Bolesti
Mišo Smajlović

**Mišo Smajlović** (roden 28. oktobra 1938. u Sarajevu) bivši je bosanskohercegovački nogometaš i trener.

## Igračka karijera
Karijeru je počeo u lokalnom klubu FK Sloga. 1955. prelazi u omladinski tim FK Željezničar. Dvije godine kasnije potpisuje profesionalni ugovor sa FK Željezničarom za koji je odigrao 400 utakmica i postigao 241 pogodak. Bio je najbolji strijelac Jugoslovenske lige u sezoni 1962/63. sa 18 postignutih golova. Za reprezentaciju Jugoslavije odigrao je 4 utakmice uz jedan postignuti gol. Novinari su ga zvali "Gospodin u kopačkama" zbog svoje elgancije na terenu. 1967. godine, prešao je u belgijski Standard Liege. Nakon godinu i po provedenih u Belgiji vraća se u Jugoslaviju. Po povratku igrao je za Olimpiju Ljubljana i Čelik Zenica nakon čega je završio fudbalsku karijeru.

## Trenerska karijera 
Smajlović je 1988. godine bio trener kanadskog kluba Toronto Croatia. U 3 navrata obavljao je dužnost trenera FK Željezničara, a također je radio kao sportski direktor u Željezničaru. 1998. godine, izabran je za selektora bosanskohercegovačke U21 reprezentacije. 2000. godine postao je selektor bosanskohercegovačke A reprezentacije gdje ostaje sve do isteka ugovora 2002. godine.

## Vanjski linkovi 
*

Kategorija:Rođeni 1938.
Kategorija:Jugoslavenski nogometaši
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Standard Liègea
Kategorija:Nogometaši Olimpija Ljubljane (1911-2004)
Kategorija:Nogometaši Čelika
Kategorija:Selektori nogometne reprezentacije Bosne i Hercegovine
Kategorija:Živi ljudi
Kategorija:Bosanskohercegovački sportisti 20. vijeka